বুকের ভেতরে রক্ত ঝলকে ওঠে, কী ঘটতে যাচ্ছে এর পরে? তীব্র উত্তেজনায় চোখ বন্ধ করে খানিকক্ষণ কল্পনার চোখে দেখার চেষ্টা চালাই টম সয়্যারের জগত, পারি না! আবার ফিরে আসি বাস্তব পৃথিবীতে, নিউজ প্রিন্টের পেপারব্যাক বইটাতে, যা আজকের ভাড়া করে এনেছি একটি গোটা টাকার বিনিময়ে, কাল স্কুলের টিফিনের সময় ফেরত দিতেই হবে, না হলে এক টাকা জরিমানা, সবচেয়ে বড় কথা – আরেকটি বই পড়ার সুযোগ নষ্ট!